En eur pez leor a 500 pajennad, gand eur golo keinet, eo e-neus G. ar Menn advoullet an almanagou. Eñ eo e-neus savet an notennou-yez. An notennou-istor a zo int diwar dorn Michel Biard, eur helenner  skol-veur hag e-neus bet divennet eun dezenn, drez, diwar-benn Collot dHerbois. Hervezañ, an almanag neo ket bet savet nemetken evid bruda ar Vamm-Lezenn. Med daoust ma ne lavar netra diwar-benn doare an Dispah e Breiz, e ro mad-tre an tu dal lenner da gompren pehini oa tro-spered ar Jakobined en diskar-amzer 1791.